Vos gueules, les mouettes !
Vos gueules, les mouettes ! zo ur film gall, sevenet gant ar filmaozour gall Robert Dhéry e 1974.

Ne reas ket berzh tamm ebet ar film-mañ a vode an darn vuiañ eus ar strollad fentigellourien droch Les Branquignols...evit ar wech diwezhañ e gwirionez dre na savas Robert Dhéry tra ebet evit ar sinema ken.

Fichenn deknikel
 Doare : Komedienn,
 Skoazeller-sevener : Bernard Mongourdin,
 Senario : Colette Brosset, Gérard Calvi, Françoise Dorin hag Albert Jurgenson, diwar mennozh orin Robert Dhéry,
 Divizoù : Robert Dhéry,
 Kevredadoù produiñ : Les Artistes Associés ha Télécip (Pariz),
 Rener ar skeudenniñ : Jean Tournier,
 Ijinour ar son : William-Robert Sivel,
 Aozer ar sonerezh orin : Gérard Calvi ha Françoise Dorin,
 Kinklour : André Jary,
 Frammer : Albert Jurgenson,
 Luc'hskeudenner leurenn : Jean-Louis Castelli,
 Prantad filmañ : bet kroget d'an 29 a viz Ebrel 1974,
 Lec'hioù filmañ : Benodet, Kombrid Sant-Voran ha Beg an Dorchenn e Ploveur (Penn-ar-Bed),
 Deiziad dont er-maez : 30 a viz Here 1974,
 Padelezh : 80'.

An danvez
Emañ an tiegezh Kenaveg o chom e Saint-On, ur porzh bihan e Breizh. Loc'het eo ur genstrivadeg filmoù Super 8 gant ar skinwel gall, ur priz a bemp mil lur d'an hini ez ay ar maout gantañ. Ma ra o soñj ar Genaveged da filmañ o c'horn-bro, oc'h ober d'ar boblañs lec'hel kemer perzh er raktres.

Roll ar gomedianed
 Robert Dhéry : Benoît Kenavec,
 Colette Brosset : Annick Kenavec,
 Pierre Mondy : Bibi Kenavec,
 Pierre Olaf : Pierrot,
 Christian Duvaleix : Mammig Kenavec, ur martolod, ar c'hlasker-bara,
 Robert Rollis : ar parlocher,
 Jacques Legras : an aotrou Le Marlec, an aotrou person, ar soner trompilh,
 Micheline Dax : an itron Le Marlec,
 Isabelle Duby : Anne, gwreg Antoine,
 Pierre Tornade : ar c'habiten, ar soner,
 Robert Castel : Antoine, ostiz "La Crêpe d'Alger",
 Jacques Duby : diwaller an tour-tan,
 Jacques Rouland : ar c'hinniger skinwel,
 Jacques Marin : an douger banniel.

Liammoù diavaez
 Vos gueules, les mouettes ! war Internet Movie Database
 Vos gueules, les mouettes ! war Cinémathèque de Bretagne

Filmoù 1974
Filmoù bet filmet e Breizh
Filmoù Bro-C'hall
Filmoù gallek